stanford-oval/wikipedia huggingface dataset:
Judd Apatow

| Judd Apatow |
| --- | --- |
 Judd Apatow vuonna 2012.
Henkilötiedot
Syntynyt: 6. joulukuuta 1967 (ikä 56)  Syosset, New York, Yhdysvallat
Ammatti:  ohjaaja, käsikirjoittaja, tuottaja
Ohjaaja
Tunnetuimmat ohjaukset:  40 v. ja neitsyt Paksuna Ihan yössä
Aiheesta muualla
www.myspace.com/juddapatow
IMDb 
Elonet
Judd Apatow (s. 6. joulukuuta 1967 Syosset, New York) on yhdysvaltalainen käsikirjoittaja, ohjaaja ja tuottaja. Hän on tehnyt työtä sekä elokuvien parissa että televisioon.
Syntyjään amerikanjuutalainen Apatow perusti vuonna 1999 oman Apatow Productions -yhtiönsä. Hänet on palkittu vuonna 1993 Emmy-palkinnolla. Hän on ollut vuodesta 1997 naimisissa Leslie Mannin kanssa ja saanut kaksi lasta.
Ehkä parhaiten Judd Apatow on tullut tunnetuksi komedioillaan, joiden joukkoon lukeutuu hänen käsikirjoittamansa ja ohjaamansa 40 v. ja neitsyt (2005). Hänen tuottamiaan ovat muiden muassa Sähköputkimies (1996) ja Uutisankkuri: Ron Burgundyn legenda (2004).
Apatowin ohjauksiin lukeutuu Paksuna (2007), joka oli menestys sekä kriitikkojen keskuudessa että kaupallisesti, mutta joutui kirjailija Rebecca Ecklerin plagiointisyytteiden kohteeksi.
Filmografia > Elokuvat

40 v. ja neitsyt (The 40-Year-Old Virgin, 2004)
Paksuna (Knocked Up, 2007)
Funny People (2009)
This Is 40 (2012)
Ihan yössä (Trainwreck, 2015)
Aiheesta muualla

Judd Apatow Internet Movie Databasessa. (englanniksi)
Kuvia tai muita tiedostoja aiheesta Judd Apatow Wikimedia Commonsissa
Lisa Klinga

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Elisabet Klinga
Syntymäaika: 5. huhtikuuta 1991
Syntymäpaikka: , Ruotsi
Pelipaikka: puolustaja
Pituus: 163 cm
Paino: 55 kg
Lempinimi: Lisa
Seura
Seura: Vittsjö GIK
Pelinumero: 9
Seurat
| Vuodet | Seura | O | (M) |
| 2010 | Tyresö FF | 19 | (1) |
| 2011 | Linköpings FC | 16 | (0) |
| 2012–2014 | Tyresö FF | 15 | (0) |
| 2013 | → Piteå IF (laina) | 17 | (1) |
| 2014 | Avaldsnes IL | 7 | (0) |
| 2015– | Vittsjö GIK | 84 | (1) |
| Yhteensä | Yhteensä | 158 | (3) |
 Seurajoukkueuran tilastot kattavat vain kansalliset sarjat, päivitetty 15.4.2019.
Elisabet "Lisa" Klinga (s. 5. huhtikuuta 1991 Ruotsi) on ruotsalainen jalkapalloilija, pelipaikaltaan puolustaja. Hän pelaa nykyisin Damallsvenskan-joukkue Vittsjön riveissä.
Joutjärvi (Heinola)

| Joutjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°14′44″N, 26°09′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konniveden alue (14.13)
Laskuoja:  oja Konniveteen 
Järvinumero:  14.131.1.037
Mittaustietoja
Pinnankorkeus:  85,4 m  
Pituus:  1 km  
Leveys:  460 m  
Rantaviiva:  3,397 km  
Pinta-ala:  25,452 ha  
Saaria:  3 
 fiJoutjärvi 
Joutjärvi  on Päijät-Hämeessä Heinolassa Hujansalon kylän lähellä sijaitseva järvi.
Maantietoa

Järven pinta-ala on 25 hehtaaria, se on 1,0 kilometriä pitkä ja 450 metriä leveä. Järvellä on kartan mukaan kolme saarta.  Sen rantaviivan pituus on 3,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Konniveden lähialueeseen (14.131) se kuuluu. Järven vedenpinnan korkeus on 85,4 metriä mpy.
Leigh Brackett

| Leigh Brackett |
| --- | --- |
 Brackett vuonna 1941.
Henkilötiedot
Syntynyt: 7. joulukuuta 1915 Los Angeles, Kalifornia, Yhdysvallat
Kuollut: 18. maaliskuuta 1978 (ikä 62) Lancaster, Kalifornia, Yhdysvallat
Kansalaisuus:  Yhdysvallat
Ammatti:  kirjailija, käsikirjoittaja
Puoliso:  Edmond Hamilton
Kirjailija
Äidinkieli: englanti
Aikakausi:  1940–1978
Tyylilajit:  scifi, rikoskirjallisuus
Aiheesta muualla
Löydä lisää kirjailijoitaKirjallisuuden teemasivulta
Leigh Douglass Brackett (7. joulukuuta 1915 – 18. maaliskuuta 1978) oli yhdysvaltalainen tieteis-, fantasia- ja rikoskirjailija. Lisäksi hän käsikirjoitti useita televisiosarjoja ja elokuvia, joista tunnetuimpia ovat Syvä uni (1946) ja Pitkät jäähyväiset (1973). Tieteiskirjailijana Brackett tunnettiin etenkin avaruusoopperoiden ja fantastisten planeettaseikkailuiden tekijänä. Brackettia on kutsuttu ”avaruusoopperan kuningattareksi”. Brackett teki käsikirjoitusluonnoksen myös Imperiumin vastaiskuun (1980), josta hän sai postuumin Hugo-palkinnon. Vuonna 2014 hänet valittiin Science Fiction Hall of Fameen.
Elämäkerta > Lapsuus ja nuoruus

Brackett syntyi Los Angelesissa joulukuussa 1915. Vuonna 1918 hänen isänsä kuoli espanjantautiin, ja seuraavina vuosina perhe muutti usein. Brackett päätti ryhtyä tieteiskirjailijaksi luettuaan 8-vuotiaana Edgar Rice Burroughsin romaanin Marsin jumalat. Hän kävi santamonicalaisesta tyttökoulua ja alkoi kirjoittaa säännöllisesti 13-vuotiaana. Hän harrasti teatteria ja käsikirjoitti näytelmiä, jotka saivat myönteisen vastaanoton. Brackettille tarjottiin mahdollisuutta opiskella collegessa stipendin turvin, mutta hänellä ei ollut varaa maksaa jäljelle jääviä kustannuksia.
Elämäkerta > Kirjailija

Vuonna 1939 Brackett liittyi Los Angelesin science fiction -seuraan, missä hän tutustui Ray Bradburyn ja Robert Heinleinin kaltaisiin aloitteleviin kirjailijoihin. Hän tarjosi tekstejään Argosy- ja Astounding-lehdille, mutta sai niitä julkaistuksi vasta tutustuttuaan Henry Kuttneriin ja C. L. Mooreen, jotka neuvoivat häntä kirjailijantyössä ja auttoivat saamaan yhteyden alan vaikuttajiin. Brackettin ensimmäinen julkaistu novelli oli ”Martian Quest”, joka ilmestyi Astoundingin helmikuun 1940 numerossa.
Brackett kirjoitti mieluiten planeettaromansseja, joista Astoundingin päätoimittaja John W. Campbell ei pitänyt. Niinpä hän alkoi tarjota tekstejään muille lehdille. Brackettin tuotantoa julkaistiin muun muassa Planet Storiesissa, Startling Storiesissa ja Thrilling Wonder Storiesissa. Vuonna 1942 hän julkaisi novellin Mammoth Detective -lehdessä ja kirjoitti sen jälkeen paljon myös rikoskirjallisuutta. Vuosikymmenen puolivälissä Brackett alkoi suosia novellimuodon sijasta pitkää proosaa ja siirtyi vähitellen planeettaromansseista avaruusoopperaan, jonka mittakaava käsitti useita planeettoja.
Monen naispuolisen tieteiskirjailijan tapaan Brackettia luultiin usein mieheksi. Hänen ensimmäinen rikosromaaninsa No Good from a Corpse (1944) teki Howard Hawksiin niin suuren vaikutuksen, että tämä käski sihteeriään ottamaan yhteyttä ”tähän Brackettin jätkään”. Brackett alkoikin kirjoittaa käsikirjoituksia elokuviin, joista ensimmäiset olivat The Vampire’s Ghost (1945) ja Syvä uni (1946).
Käsikirjoituksista maksettiin proosakirjallisuutta paremmin, ja vuoden 1955 jälkeen Brackett keskittyi tekemään käsikirjoituksia elokuviin ja televisioon. Tunnettuja ovat varsinkin elokuvat Rio Bravo (1959, Jules Furthmanin kanssa) ja Pitkät jäähyväiset (1973). Brackett kirjoitti käsikirjoitusluonnoksen myös Imperiumin vastaiskuun, joka sai ensi-iltansa kuitenkin vasta hänen kuolemansa jälkeen. Brackettin oli lisäksi tarkoitus kirjoittaa spin-off-romaaneja, jotka olisivat käsitelleet prinsessa Leiaa, Han Soloa ja Lando Calrissiania.
Elämäkerta > Yksityiselämä

Brackettia on kuvailtu itsepäiseksi ja kapinalliseksi poikatytöksi. Hänen äitinsä ja muut sukulaisensa eivät arvostaneet tieteiskirjallisuutta ja olisivat toivoneet Brackettin kirjoittavan mieluummin sivistyneille naisille sopivaa kirjallisuutta. Brackett vastasi kirjoittavansa sitä mitä osasi, vaikka Ladies’ Home Journalin kaltaisiin lehtiin kirjoittaminen olisikin ollut taloudellisesti järkevämpää. Omien sanojensa mukaan Brackett pärjäsi kirjallisuusalalla alkuvaikeuksien jälkeen hyvin eikä juurikaan kohdannut sukupuolisyrjintää. Poikkeus tähän oli John W. Campbellin Astounding, eikä Brackett muutaman novellin jälkeen suostunut lähettämään tekstejään kyseiseen lehteen.
Vuonna 1946 Brackett avioitui Edmond Hamiltonin kanssa, joka myös oli tieteiskirjailija. Bestmanina toimi Ray Bradbury. John Clute (2013) arvioi Brackettin vaikuttaneen miehensä kirjoitustyyliin, joka ”1940-luvun lopulla parani huomattavasti”. Pariskunta kirjoitti toisinaan yhteistyössä, mutta vain yksi tarina (”Stark and the Star Kings”) julkaistiin molempien nimissä. Hamilton paljasti myöhemmin, että Brackett oli kirjoittanut kolme lukua miehensä nimissä julkaistuun romaaniin The Valley of Creation (1948). Brackettin mukaan pariskunnan kirjallinen yhteistyö ei sujunut kovinkaan hyvin.
Brackett kuoli syöpään 1978.
Tuotanto

Brackett muistetaan parhaiten tieteis- ja fantasiakirjailijana, mutta hän kirjoitti myös useita rikosromaaneja. Lisäksi hänen tuotantonsa käsittää 16 tuotettua elokuvakäsikirjoitusta sekä useita TV-sarjoja.
Brackettin vaikutusvaltaisimmat romaanit ovat avaruusoopperoita ja planeettaromansseja. Niissä on vaikutteita Robert E. Howardin ja varsinkin Edgar Rice Burroughsin teoksista. Mike Ashley kirjoittaa The Encyclopedia of Fantasyn (1997) artikkelissa, että Brackettin merkitys miekan ja magian vakiintumiselle omaksi kirjallisuudenlajikseen oli yhtä suuri kuin Howardinkin. Hänen planeettaseikkailujensa yleisin miljöö oli Mars, joka monella tapaa muistutti Burroughsin samannimisen kirjasarjan maailmaa. Brackettin tarinat eivät muodosta jatkuvajuonista tai sisäisesti ristiriidatonta kokonaisuutta, vaikka niissä onkin harvakseltaan viittauksia toistuviin tapahtumiin tai paikkoihin. Hänen tunnetuin teossarjansa kertoo Eric John Stark -nimisestä seikkailijasta.
John Clute (2013) kuvailee Brackettin tuotantoa dekadentiksi ja näkee siinä romanttista nostalgiaa kaukaiseen menneisyyteen. Brackettin tuotannossa on myös anti-intellektualistisia aineksia.
Tunnustuksia

Verkkolehti Gizmodo on kutsunut Brackettia ”avaruusoopperan kuningattareksi”. Useimmista pulp-kirjailijoista poiketen hän kykeni laajentamaan tuotantoaan moniin eri formaatteihin ja tyylilajeihin ja menestyi sekä proosakirjallisuuden että käsikirjoituksien saralla. Imperiumin vastaiskulle myönnettiin vuonna 1981 parhaan draamaesityksen Hugo-palkinto. Elokuvan käsikirjoittajana Brackett oli yksi palkinnonsaajista, tosin postuumisti. Vuonna 2014 hänet valittiin Science Fiction Hall of Fameen, ja vuonna 2020 hänelle myönnettiin taannehtiva Hugo-palkinto romaanista Shadow Over Mars (Startling Stories, syksy 1944).
Aiheesta muualla

Kuvia tai muita tiedostoja aiheesta Leigh Brackett Wikimedia Commonsissa
Leigh Brackett Internet Movie Databasessa. (englanniksi)
Leigh Brackett Internet Speculative Fiction Databasessa. (englanniksi)
Brackettin ja Ray Bradburyn kirjoittama ”Punaisen usvan Lorelei” oli Planet Storiesin kesän 1946 kansikuvatarina.
Kreikan maavoimat

| Kreikan maavoimat Ελληνικός Στρατός |
| --- | --- |
 Tunnus
Valtio:  Kreikka
Puolustushaarat:  maavoimat
Rooli:  puolustushaara
Osa joukkoa:  Kreikan asevoimat
Koko:  n. 93 500 henkeä n. 235 500 henkeä (sodan aikana)
Kalusto:  1 353 panssarivaunua 3 400 panssaroitua miehistönkuljetusajoneuvoa 547 telatykkiä 1 162 tavallista tykkiä 152 raketinheitintä
Motto:  Ελεύθερον το εύψυχον Eléftheron to éfpsychon (”Vapaus seuraa miehuudesta”)
Kreikan maavoimat (kreik. Ελληνικός Στρατός, Ellinikós Stratós, myös Ελληνικός Στρατός Ξηράς, Ellinikós Stratós Xirás) on yksi Kreikan asevoimien kolmesta puolustushaarasta Kreikan merivoimien ja ilmavoimien ohella.
Maavoimien aktiivisessa palveluksessa on noin 93 500 henkeä, ja sen sodan ajan vahvuuteen kuuluu noin 235 500 henkeä. Maavoimilla on käytössä muun muassa 1 353 panssarivaunua, 3 400 panssaroitua miehistönkuljetusajoneuvoa, 547 telatykkiä, 1 162 tavallista tykkiä ja 152 raketinheitintä (vuonna 2019).
Historia

Kreikan maavoimat syntyi Kreikan vapaussodan alettua vuonna 1821, kun aiemmin hajanaiset osmanivaltaa vastaan kapinoineet joukot keskitettiin järjestäytyneen komennon alaisuuteen. Muiden maiden armeijoissa palvelleet kreikkalaistaustaiset upseerit sekä ulkomaiset vapaaehtoiset auttoivat armeijan organisoinnissa. Ensimmäisen järjestäytyneen yksikön perusti Aléxandros Ypsilántis Moldovassa 3. maaliskuuta 1821. Sitä kutsuttiin nimellä Pyhä joukko (Ierós Lóchos). Dimítrios Ypsilántis järjesti armeijaa Kalamátassa kesäkuussa 1821.
Virallisesti armeijan järjestämisestä määräsi Aléxandros Mavrokordátos vuonna 1822. Alussa se koostui jalkaväestä, ratsuväestä, tykistöstä ja pioneereista. Sotilaat käyttivät omia aseitaan, ja lisäksi saatiin joitakin tykkejä. Tämä virallinen armeija oli kuitenkin pitkään lähes toimintakyvytön taloudellisten vaikeuksien vuoksi. Lopulta armeija perustettiin uudestaan vuonna 1828 Ioánnis Kapodístriaksen käskystä. Kapodístriaksen murhan jälkeen maa oli joutua anarkiaan. Kreikan kuninkaaksi vuonna 1833 valittu Otto toi Baijerista mukanaan 4 000 miehen joukot, ja Kreikan armeija järjestettiin uudelleen. Uusi hallinto otti tehtäväkseen järjestyksen palauttamisen. Armeija otti kuitenkin usein osaa poliittisiin kiistoihin sekä Oton aikana että tämän syrjäyttämisen jälkeen, uuden kuninkaan Yrjö I:n aikana.
Armeijaa yritettiin kehittää edelleen 1800-luvun lopun vaikeina vuosina, jolloin käytiin sotia Epeiroksesta ja Thessaliasta muun muassa vuoden 1897 sodassa. Erityisesti uudistaminen pääsi vauhtiin vuosina 1904–1912 armeijan kapinoitua. Tämä näkyi sotamenestyksessä vihdoin ensimmäisessä ja toisessa Balkanin sodassa 1912–1913.
Maavoimia uudistettiin jälleen ensimmäisen maailmansodan yhteydessä sekä toisen maailmansodan alla vuonna 1935. Toisessa maailmansodassa maavoimat taisteli ensin Italiaa ja sitten Saksaa vastaan. Kreikan tultua miehitetyksi maavoimat korvautui erilaisilla Kreikan alueilla toimineilla vastarintajoukoilla, siinä missä meri- ja ilmavoimat saattoivat jatkaa taistelua evakuoituina osana brittijoukkoja. Sodan jälkeen armeijaa uudistettiin jälleen, ja perustettiin muun muassa kansalliskaartin joukot. Kreikan liityttyä puolustusliitto Natoon vuonna 1952 maavoimat organisoitiin toimimaan tarvittaessa sen puolustuksen osana.
Organisaatio

Kreikan maavoimien tärkeimmät ylimmän tason joukko-osastot ja muut yksiköt (vuonna 2019) on lueteltu alla. Yksityiskohtaisempi luettelo, katso: Luettelo Kreikan maavoimien yksiköistä.
Organisaatio > Komentaja ja yleisesikunta

Maavoimien yleisesikunta (Γενικό Επιτελείο Στρατού, ΓΕΣ)
Yleisesikuntapäällikkö (Αρχηγός ΓΕΣ, Α/ΓΕΣ)
Maavoimien tarkastaja (Γενικός Επιθεωρητής Στρατού / Διοικητής ΔΙΔΟΕΕ)
1. varayleisesikuntapäällikkö (A' Υπαρχηγός ΓΕΣ)
2. varayleisesikuntapäällikkö (Β' Υπαρχηγός ΓΕΣ)
Maavoimien ylempi neuvosto (Ανώτατο Στρατιωτικό Συμβούλιο)
Organisaatio > Aselajit > Taisteluaselajit

(Όπλα Μάχης, Ópla Máchis)
Jalkaväen aselaji (Όπλο Πεζικού, ΠΖ, Óplo Pezikoú, PZ), mukaan lukien erikoisjoukot (Ειδικές Δυνάμεις, ΕΔ, Eidikés Dynámeis, ED), kuten kommandojoukot, laskuvarjojoukot ja merijalkaväen joukot
Ratsu- ja panssariaselaji (Όπλο Ιππικού-Τεθωρακισμένων, ΤΘ, Óplo Ippikoú-Tethorakisménon, TTh)
Tykistöaselaji (Όπλο Πυροβολικού, ΠΒ, Óplo Pyrovolikoú, PV)
Organisaatio > Aselajit > Tukiaselajit

(Όπλα Υποστήριξης Μάχης, Ópla Ypostírixis Máchis)
Maavoimien ilma-aselaji (Όπλο Αεροπορίας Στρατού, ΑΣ, Óplo Aeroporías Stratoú, AS)
Pioneeriaselaji (Όπλο Μηχανικού, ΜΧ, Óplo Michanikoú, MCh)
Viestiaselaji (Όπλο Διαβιβάσεων, ΔΒ, Óplo Diaviváseon, DV)
Organisaatio > Aselajit > Tukijoukot

(Σώματα Υποστήριξης Μάχης, Sómata Ypostírixis Máchis)
Tekniset joukot (Σώμα Τεχνικού, ΤΧ, Sóma Technikoú, TCh)
Huolto- ja kuljetusjoukot (Σώμα Εφοδιασμού Μεταφορών, ΕΜ, Sóma Efodiasmoú Metaforón, EM)
Sotamateriaalijoukot (ase- ja ammushuolto) (Σώμα Υλικού Πολέμου, ΥΠ, Sóma Ylikoú Polémou, YP)
Lääkintäjoukot (Σώμα Υγειονομικού, ΥΓ, Sóma Ygeionomikoú, YG)
Tutkimus- ja informatiikkajoukot (Σώμα Έρευνας Πληροφορικής, ΕΠ, Sóma Érevnas Pliroforikís, EP)
Organisaatio > Aselajit > Logistiikkajoukot

(Σώματα Διοικητικής Μέριμνας, Sómata Dioikitikís Mérimnas)
Talousjoukot (Σώμα Οικονομικού, Ο, Sóma Oikonomikoú, O)
Tarkastusjoukot (Σώμα Ελεγκτικού, Ε, Sóma Elegktikoú, E)
Postijoukot (Σώμα Ταχυδρομικού, ΤΔ, Sóma Tachydromikoú, TD)
Yleishuoltojoukot (Σώμα Φροντιστών, Sóma Frontistón)
Lääkintälogistiikan ja hallintohenkilöstön joukot (Σώμα Διαχειριστών Διοικητικών Υγειονομικού, Sóma Diacheiristón Dioikitikón Ygeionomikoú)
Musiikkijoukot (Μουσικό Σώμα, Mousikó Sóma)
Aselajien teknikkojoukot (Σώμα Αρχιτεχνιτών Οπλων, Sóma Architechnitón Oplon)
Tukijoukkojen teknikkojoukot (Σώμα Αρχιτεχνιτών Σωμάτων, Sóma Architechnitón Somáton)
Maantieteelliset joukot (Γεωγραφικό Σώμα, Geografikó Sóma)
Sotilassihteeri- ja kääntäjäjoukot (Σώμα Στρατιωτικών Γραμματέων-Διερμηνέων, Sóma Stratiotikón Grammatéon-Dierminéon)
Organisaatio > Joukko-osastot

Kreikan maavoimien ylimmän tason joukko-osastojen esikunnat.
Kreikan maavoimien suurimmat taisteluosastot. Merkintöjen selitys:
 = jalkaväkidivisioona,  = jalkaväkiprikaati
 = mekanisoitu jalkaväkidivisioona,  = mekanisoitu jalkaväkiprikaati
 = panssaridivisioona
Organisaatio > Joukko-osastot > 1. armeija

1. armeija (1η Στρατιά) (Lárisa)
4. armeijakunta (Δ΄ Σώμα Στρατού, Δ΄ ΣΣ «Θράκη») (Xánthi)
12. mekanisoitu jalkaväkidivisioona (12η Μηχανοκίνητη Μεραρχία Πεζικού, XII Μ/Κ ΜΠ «Έβρος») (Alexandroúpoli)
7. mekanisoitu prikaati (7η Μηχανοκίνητη Ταξιαρχία, 7η M/K ΤΑΞ «Σαραντάπορος») (Lykófos)
31. mekanisoitu prikaati (31η Μηχανοκίνητη Ταξιαρχία, 31η M/K ΤΑΞ «Κάμια») (Féres)
16. mekanisoitu jalkaväkidivisioona (16η Μηχανοκίνητη Μεραρχία Πεζικού, XVI Μ/Κ ΜΠ) (Didymóteicho)
3. mekanisoitu prikaati (3η Μηχανοκίνητη Ταξιαρχία, 3η M/K ΤΑΞ «Ρίμινι») (Kavýli)
30. mekanisoitu prikaati (30ή Μηχανοκίνητη Ταξιαρχία, 30ή M/K ΤΑΞ «Τομορίτσα») (Lagós)
20. panssaridivisioona (20ή Τεθωρακισμένη Μεραρχία, XX ΤΘΜ «Μακεδονία») (Kavála)
21. panssariprikaati (21η Τεθωρακισμένη Ταξιαρχία, XXI ΤΘΤ «Ταξιαρχία Ιππικού Πίνδος») (Komotiní)
23. panssariprikaati (23η Τεθωρακισμένη Ταξιαρχία, XXIII ΤΘΤ «3ο Σύνταγμα Ιππικού Δορύλαιον») (Alexandroúpoli)
25. panssariprikaati (25η Τεθωρακισμένη Ταξιαρχία, XXV ΤΘΤ «2ο Σύνταγμα Ιππικού Έφεσος») (Xánthi)
50. mekanisoitu prikaati (50ή Μηχανοκίνητη Ταξιαρχία, 50ή M/K TAΞ «Άψος») (Souflí)
29. mekanisoitu jalkaväkiprikaati (29η Μηχανοποιημένη Ταξιαρχία Πεζικού, 29η Μ/Π ΤΑΞ ΠΖ «Πόγραδετς») (Komotiní)
1. jalkaväkidivisioona (1η Μεραρχία Πεζικού, Ι ΜΠ «Σμύρνη») (Véroia)
1. laskuvarjojääkäriprikaati (1η Ταξιαρχία Kαταδρομών - Αλεξιπτωτιστών, 1η ΤΑΞ ΚΔ-ΑΛ)
32. merijalkaväkiprikaati (32η Ταξιαρχία Πεζοναυτών, 32 ΤΑΞ ΠΖΝ)
71. maahanlaskuprikaati (71η Αερομεταφερόμενη Ταξιαρχία, 71 Α/Μ ΤΑΞ)
1. maavoimien ilmavoimien prikaati (1η Ταξιαρχία Αεροπορίας Στρατού, 1η ΤΑΞΑΣ)
2. mekanisoitu jalkaväkidivisioona (2η Μηχανοκίνητη Μεραρχία Πεζικού, ΙΙ Μ/Κ ΜΠ «Ελασσών») (Édessa)
24. panssariprikaati (24η Τεθωρακισμένη Ταξιαρχία) (Litóchoro)
33. mekanisoitu prikaati (33η Μηχανοκίνητη Ταξιαρχία) (Polýkastro)
34. mekanisoitu prikaati (34η Μηχανοκίνητη Ταξιαρχία) (Giannitsá)
Organisaatio > Joukko-osastot > 3. armeijakunta / NRDC-GR

3. armeijakunta (Γ΄ Σώμα Στρατού, Γ΄ ΣΣ), samalla NATO Rapid Deployable Corps-Greece (NRDC-GR) eli Naton Kreikan nopean toiminnan joukkojen esikunta (Thessaloniki)
8. mekanisoitu prikaati (8η Μηχανοποιημένη Ταξιαρχία, VIII MΠ «Ηπείρου») (Ioánnina)
9. jalkaväkiprikaati (9η Ταξιαρχία Πεζικού) (Kozáni)
10. jalkaväkirykmentti (10ο Σύνταγμα Πεζικού) (Sérres)
15. jalkaväkirykmentti (15ο Σύνταγμα Πεζικού) (Kastoriá)
3. viestiprikaati (3η Ταξιαρχία Διαβιβάσεων)
Organisaatio > Joukko-osastot > ASDEN

Sisämaan ja saarten ylin sotilasjohto (Ανώτατη Στρατιωτική Διοίκηση Εσωτερικού και Νήσων, ΑΣΔΕΝ) (Výronas)
5. maahanlaskuprikaati (5η Αερομεταφερόμενη Ταξιαρχία, 5 A/M ΤΑΞ «V Μεραρχία Κρητών») (Chaniá, Kreeta)
79. kansalliskaartin pataljoonien ylin sotilasjohto (79η Ανώτερη Διοίκηση Ταγμάτων Εθνοφυλακής, 79η ΑΔΤΕ) (Sámos)
80. kansalliskaartin pataljoonien ylin sotilasjohto (80η Ανώτερη Διοίκηση Ταγμάτων Εθνοφυλακής, 80η ΑΔΤΕ) (Kos)
88. sotilasjohto (88η Στρατιωτική Διοίκηση, 88 ΣΔΙ) (Mýrina, Límnos)
95. kansalliskaartin pataljoonien ylin sotilasjohto (95η Ανώτερη Διοίκηση Ταγμάτων Εθνοφυλακής, 95 ΑΔΤΕ) (Ródos)
96. kansalliskaartin pataljoonien ylin sotilasjohto (96η Ανώτερη Διοίκηση Ταγμάτων Εθνοφυλακής, 96 ΑΔΤΕ) (Chíos)
98. kansalliskaartin pataljoonien ylin sotilasjohto (98η Ανώτερη Διοίκηση Ταγμάτων Εθνοφυλακής, 98 ΑΔΤΕ) (Lesbos)
Organisaatio > Joukko-osastot > ASDYS

Maavoimien tuen ylin sotilasjohto (Ανώτατη Στρατιωτική Διοίκηση Υποστήριξης Στρατού, ΑΣΔΥΣ) (Goudí)
Tukidivisioona (Μεραρχία Υποστήριξης, ΜΕΡΥΠ) (Thessaloniki)
Strategisten kuljetusten ryhmä (Συγκρότημα Στρατηγικών Μεταφορών, ΣΣΜ) (Ássiros)
4. tukiprikaati (4η Ταξιαρχία Υποστήριξης, 4η ΤΑΞΥΠ) (Xánthi)
4. jalkaväkidivisioona (4η Μεραρχία Πεζικού) (Trípoli)
2/39 eusonirykmentti (2/39 Σύνταγμα Ευζώνων) (Mesolóngi)
11. jalkaväkirykmentti (11ο Σύνταγμα Πεζικού) (Trípoli)
Sotilasarvot

Kreikan maavoimien sotilasarvot (ja niitä Suomessa vastaavat lähimmät sotilasarvot) ovat:
Sotilasarvot > Upseerit (kantahenkilökunta)

| NATO-koodi | OF-9 | OF-8 | OF-7 | OF-6 | OF-5 | OF-4 | OF-3 | OF-2 | OF-1 | OF-1 | OF-D |
| --- | --- | --- | --- | --- | --- | --- | --- | --- | --- | --- | --- |
Arvo- merkki: 
| Arvo | Stratigós (Στρατηγός) | Anti­strátigos (Αντι­στράτηγος) | Ypo­strátigos (Υπο­στράτηγος) | Taxí­archos (Ταξί­αρχος) | Syntagma­tárchis (Συνταγμα­τάρχης) | Anti­syn- tagma­tárchis (Αντι­συν- ταγμα­τάρχης) | Tagma­tárchis (Ταγμα­τάρχης) | Lochagós (Λοχαγός) | Ypo­lochagós (Υπο­λοχαγός) | Anthypo- lochagós (Ανθυπο- λοχαγός) | Dókimos Éfedros Axiomatikós (Δόκιμος Έφεδρος Αξιωματικός) |
| Vastaava arvo | kenraali | kenraali-luutnantti | kenraali-majuri | prikaatin-kenraali | eversti | eversti-luutnantti | majuri | kapteeni | yliluutnantti luutnantti | vänrikki kadetti | upseeri-kokelas |
Sotilasarvot > Aliupseerit ja miehistö (värvätyt ja asevelvolliset)

| NATO-koodi | OR-9 | OR-8 | OR-8 | OR-7 | OR-7 | OR-6 | OR-6 | OR-6 | OR-4 | OR-4 | OR-4 | OR-3 | OR-3 | OR-1 | OR-1 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Arvo- merkki |  |  |  |  |  |  |  |  |  |  |  |  |  |  | ei arvomerkkejä |
| Arvo | Anthyp- aspistís (Ανθυπ- ασπιστής) | Archi­lochías (Αρχιλοχίας) | Archi­lochías (Αρχιλοχίας) | Epi­lochías  (Επιλοχίας) | Epi­lochías  (Επιλοχίας) | Lochías (Λοχίας) | Lochías (Λοχίας) | Lochías (Λοχίας) | Dekanéas (Δεκανέας) | Dekanéas (Δεκανέας) | Dekanéas (Δεκανέας) | Ypo­dekanéas (Υποδεκανέας) | Ypo­dekanéas (Υποδεκανέας) | Ypopsífios Éfedros Vathmofóros (Υποψήφιος Έφεδρος Βαθμοφόρος) | Stratiótis (Στρατιώτης) |
| Vastaava arvo | sotilas-mestari | ylivääpeli | ylivääpeli | vääpeli | vääpeli | ylikersantti kersantti | ylikersantti kersantti | ylikersantti kersantti | alikersantti | alikersantti | alikersantti | korpraali | korpraali | reserviläis- kandidaatti | sotamies alokas |
Kalusto

Maavoimat käyttää muun muassa seuraavaa kalustoa (vuonna 2019):
Kalusto > Panssariajoneuvot

Panssarivaunut
Leopard 2A4 (183 kpl)
Leopard 2A6 HEL (170 kpl)
Leopard 1A5/GR (501 kpl)
M48A5 MOLF (Modular Laser Fire Control System) (398 kpl)
M60A3 TTS (101 kpl)
Panssaroidut miehistönkuljetus- yms. ajoneuvot
BMP-1P Ost (70 kpl)
Leonidas-2 (491 kpl)
M113A1/A2 (1 985 kpl)
M106A1/A2 AMC (257 kpl)
M113 TOW (12 kpl)
M577A2 (249 kpl)
M901 ITV (362 kpl)
Panssaroidut maastoautot
HMMWV
VBL
Kalusto > Muut ajoneuvot

Panssaroimattomat ajoneuvot
Mercedes-Benz G-sarja
KrAZ-255B
Oshkosh 8x8
HEMTT
MTVR
MAN 6x6, 8x8
M35 6x6
Steyr 12M18
Tatra
Unimog
Kalusto > Tykistö

Raketinheittimet
M270 MLRS (36 kpl)
RM70 (116 kpl)
Telatykit
M109A5 (12 kpl)
M109A3GEA1 (50 kpl)
M109A3GEA2 (223 kpl)
M109A2 (82 kpl)
M109A1B (51 kpl)
M110A2 (104 kpl)
PzH 2000 (25 kpl)
Vedettävät tykit
M56
M101
Tykistön tutkat yms.
ARTHUR
AN/TPQ-36
AN/TPQ-37
BOR A-550
Decca D-110
MARGOT XXL
Stendor
Kalusto > Jalkaväen tukiaseet

Panssarintorjuntaohjukset
9K111 Fagot
9M133 Kornet
BGM-71 TOW
MILAN
Raskaat singot
Carl Gustav
LRAC 89 mm STRIM
M40A1 106 mm Recoilless Rifle
Kevyet singot
M72 LAW
RPG-18
Raskaat kranaatinheittimet
E56 120 mm
M30
Kevyet kranaatinheittimet
E44-E 81 mm
M1
M6C-210